(3)

Pēc 2. panta iekļauj šādus ║pantus: “2.a pants Gāzes pārvades sistēmu operatoru Eiropas tīkls Visiem pārvades sistēmu operatoriem jāsadarbojas Kopienas līmenī, izveidojot gāzes pārvades sistēmu operatoru Eiropas tīklu, lai panāktu Eiropas gāzes pārvades tīkla optimālu pārvaldību , saskaņotu darbību un tehnisko attīstību un veicinātu gāzes iekšējā tirgus pabeigšanu, pārrobežu tirdzniecību un enerģijas tirgu darbību . 2.b pants Gāzes pārvades sistēmu operatoru Eiropas tīkla izveide 1. Lai izveidotu gāzes pārvades sistēmu operatoru Eiropas tīklu, vēlākais līdz (..) gāzes pārvades sistēmu operatori Komisijai un Aģentūrai iesniedz gāzes pārvades sistēmu operatoru Eiropas tīkla statūtu projektu, locekļu sarakstu un reglamenta projektu ║. 2. Aģentūra pēc oficiālām apspriedēm ar organizācijām, kas pārstāv visas ieinteresētās puses, īpaši visus sistēmas lietotājus un patērētājus sniedz Komisijai atzinumu par statūtu projektu, locekļu sarakstu un reglamenta projektu divu mēnešu laikā no šo dokumentu saņemšanas. 3. Komisija sniedz atzinumu par statūtu projektu, locekļu sarakstu un reglamenta projektu , ņemot vērā atzinumu, ko Aģentūra sniegusi saskaņā ar 2. punktu trīs mēnešu laikā pēc tā saņemšanas. 4. Pārvades sistēmu operatori trīs mēnešu laikā no Komisijas atzinuma saņemšanas izveido gāzes pārvades sistēmu operatoru Eiropas tīklu un pieņem un publicē tā statūtus un reglamentu. 2.c pants Gāzes pārvades sistēmu operatoru Eiropas tīkla uzdevumi 1. Lai īstenotu 2.a pantā noteiktos mērķus, Gāzes pārvades sistēmu operatoru Eiropas tīkls saskaņā ar procedūru, kas noteikta 2.d pantā saistībā ar 6. panta 3. punktu Regulā (EK) Nr. …/2008), [ar ko izveido Energoregulatoru sadarbības aģentūru] izstrādā un iesniedz Aģentūrai apstiprināšanai: a) tīkla kodeksu projektus jomās, kas minētas šā panta 3. punktā, tos izstrādājot sadarbībā ar tirgus dalībniekiem un tīkla lietotājiem; b) kopējus tīkla ekspluatācijas instrumentus un izpētes plānus; c) katru otro gadu — 10 gadu investīciju plānu , iekļaujot ziņojumu par piedāvājuma un pieprasījuma atbilstību ; (d) pasākumus, lai nodrošinātu tīkla koordināciju reālajā laikā normālos un ārkārtas apstākļos; (e) pamatnostādnes par tehniskās sadarbības koordināciju starp Kopienas un trešo valstu pārvades sistēmu operatoriem; (f) ikgadējo darba programmu , kas pamatojas uz Aģentūras noteiktajām prioritātēm ; (g) gada pārskatu; un (h) ikgadējās ziemas un vasaras piegādes prognozes. 2. Ikgadējā darba programmā, kas minēta 1. punkta f) apakšpunktā, ietver attiecīgajā gadā sagatavojamo tīkla kodeksu sarakstu un aprakstu, tīkla koordinētas ekspluatācijas plānu un pētniecības un attīstības pasākumus, norādot orientējošu laika grafiku. 3. Sīki izstrādātus tīkla kodeksus gatavo šādās jomās, ievērojot ikgadējā darba programmā noteiktās prioritātes: a) drošības un uzticamības noteikumi , tostarp sadarbspējas noteikumi un operatīvās procedūras ārkārtas situācijām ; b) tīkla pieslēguma un piekļuves noteikumi; ▐ c) pārrobežu jaudas piešķiršanas un pārslodzes novēršanas noteikumi; ▐ (d) ar tīkliem saistīti pārredzamības noteikumi; (e) balansēšanas (līdzsvarošanas) un norēķinu noteikumi; ▐ (f) energoefektivitāte gāzes tīklos. 4. Aģentūra pārrauga, kā Gāzes pārvades sistēmu operatoru Eiropas tīkls īsteno tīkla kodeksus. 5. Katru otro gadu pēc tam, kad Aģentūra to ir apstiprinājusi, Elektroenerģijas pārvades sistēmu operatoru Eiropas tīkls publicē Kopienas mēroga 10 gadu tīkla investīciju plānu. Šajā investīciju plānā ietver integrēta tīkla modelēšanu, ņemot vērā glabāšanas un SDG iekārtas, scenāriju izstrādi, piedāvājuma un pieprasījuma atbilstības ziņojumu un sistēmas elastības vērtējumu. Investīciju plāna izstrādē jo īpaši izmanto valstu investīciju plānus , ņemot vērā Kopienas un reģionālos tīkla plānošanas aspektus, tostarp pamatnostādnes Eiropas enerģētikas tīkliem saskaņā ar Eiropas Parlamenta un Padomes Lēmumu Nr. 1364/2006/EK (10) Investīciju plānā norāda investīciju vajadzības, jo īpaši attiecībā uz pārrobežu jaudu un tajā īpaši ietver starpsavienojuma investīcijas un prioritāri — savienojumus starp “enerģijas salām” un gāzes tīkliem Eiropas Savienībā, kā arī investīcijas citās efektīvai tirdzniecībai, konkurencei un piegādes drošībai nepieciešamās infrastruktūrās. Investīciju plānam pievieno pārskatu par tīkla pārrobežu jaudas palielināšanas šķēršļiem, ko rada dažādas apstiprināšanas procedūras un pasākumi. Pārvades sistēmu operatori īsteno publicēto investīciju plānu. 6. ▐ Gāzes pārvades sistēmu operatoru Eiropas tīkls pēc savas iniciatīvas var piedāvāt Aģentūrai tīkla kodeksu projektu jebkurā jomā, kas nav ietverta 3. punktā ar mērķi sasniegt 2.a panta mērķus. Pēc tam Aģentūra pieņem tīkla kodeksus saskaņā ar 2.ea pantā noteikto procedūru, nodrošinot, lai šie kodeksi nebūtu pretrunā atbilstīgi 2.e pantam pieņemtajām pamatnostādnēm. 2.d pants Aģentūras pārraudzība 1. Aģentūra pārrauga, kā gāzes pārvades sistēmu operatoru Eiropas tīkls veic 2.c panta 1. punktā minētos uzdevumus. 2. Gāzes pārvades sistēmu operatoru Eiropas tīkls Aģentūrai apstiprināšanai iesniedz tīkla kodeksu projektu un 2.c panta 1. punktā norādītos dokumentus . Gāzes pārvades sistēmu operatoru Eiropas tīkls apkopo visu būtisko informāciju par tīkla kodeksu īstenošanu un iesniedz to novērtēšanai Aģentūrai. 3. Aģentūra pārrauga tehnisko kodeksu, 10 gadu investīciju plāna un ikgadējās darba programmas izpildi un šīs pārraudzības rezultātus iekļauj savā gada pārskatā. Ja pārvades sistēmu operatori neievēro gāzes pārvades sistēmu operatoru Eiropas tīkla kodeksus , 10 gadu investīciju plānu vai ikgadējo darba programmu, Aģentūra par to informē Komisiju . 2.e pants Pamatnostādņu izstrāde 1. Komisija pēc apspriešanās ar Aģentūru izveido gada prioritāšu sarakstu, kurā nosaka svarīgākos jautājumus par gāzes iekšējā tirgus attīstību . 2. Ņemot vērā prioritāšu sarakstu, Komisija pilnvaro Aģentūru sešu mēnešu laikā izstrādāt pamatnostādņu projektu, nosakot skaidrus un objektīvus pamatprincipus noteikumu saskaņošanai, kā noteikts 2.c pantā. 3. Izstrādājot šīs pamatnostādnes Aģentūra oficiāli veic atklātas un pārredzamas apspriedes ar gāzes pārvades sistēmu operatoru Eiropas tīklu un citām ieinteresētajām pusēm. 4. Aģentūra pieņem pamatnostādņu projektu, pamatojoties uz minētajām apspriedēm. Tā norāda apspriedēs saņemtos komentārus un izskaidro, kā šie komentāri ir ievēroti. Ja komentārs nav ņemts vērā, Aģentūra sniedz tam pamatojumu. 5. Komisija pēc savas iniciatīvas vai pēc Aģentūras lūguma var ierosināt tādu pašu procedūru pamatnostādņu atjaunināšanai. 2.f pants Tīkla kodeksu izstrāde 1. Sešu mēnešu laikā pēc tam, kad Aģentūra būs pieņēmusi pamatnostādnes, un saskaņā ar 2.e pantu Komisija pilnvaro gāzes pārvades sistēmu operatoru Eiropas tīklu izstrādāt tīkla kodeksu projektu, pilnībā ievērojot pamatnostādnēs noteiktos principus. 2. Izstrādājot šos kodeksus, gāzes pārvades sistēmu operatoru Eiropas tīkls ņem vērā tirgus dalībnieku un tīkla lietotāju tehnisko pieredzi, kā arī informē viņus par šīs izstrādes gaitu. 3. Gāzes pārvades sistēmu operatoru Eiropas tīkls šo kodeksu projektu iesniedz Aģentūrai. 4. Aģentūra oficiāli veic atklātas un pārskatāmas apspriedes par tīkla kodeksu projektu. 5. Aģentūra pieņem tīkla kodeksu projektus, pamatojoties uz minētajām apspriedēm. Tā sīki apraksta apspriedēs saņemtos komentārus un izskaidro, kā šie komentāri ir ņemti vērā. Ja komentārs nav ņemts vērā, jānorāda pamatojums. 6. Pēc Aģentūras pašas iniciatīvas vai gāzes pārvades sistēmu operatoru Eiropas tīkla ieteikuma var veikt pastāvošo tīkla kodeksu pārskatīšanu, ievērojot to pašu procedūru. 7. Komisija, saņemot Aģentūras ieteikumu, var iesniegt tīkla kodeksus 14. panta 1. punktā minētajai komitejai to galīgai pieņemšanai saskaņā ar 14. panta 2. punktā paredzēto regulatīvo kontroles procedūru. 2.g pants Apspriedes 1. Veicot savus uzdevumus, Aģentūra oficiāli organizē▐ atklātas un pārredzamas apspriedes ar visiem attiecīgajiem tirgus dalībniekiem. Apspriedēs iesaista piegādes uzņēmumus, patērētājus, sistēmas lietotājus, sadales sistēmas operatorus, SDG sistēmu operatorus un uzglabāšanas sistēmu operatorus, tostarp attiecīgās (nozares) asociācijas, tehniskās struktūras un interesentu grupas. 2. Dokumentus un sanāksmju protokolus, kas saistīti ar 1. punktā minētajiem jautājumiem, publisko. 3. Pirms pamatnostādņu un tīkla kodeksu pieņemšanas Aģentūra norāda apspriedēs saņemtos komentārus un to, kā šie komentāri ir ievēroti. Ja komentārs nav ņemts vērā, Aģentūra norāda pamatojumu. 4. Gāzes pārvades sistēmu operatoru Eiropas tīkls sadarbojas ar tirgus dalībniekiem un tīkla lietotājiem saskaņā ar 2.f panta 2. punktu. 2.h pants Izmaksas Izmaksas, kas saistītas ar 2.a līdz 2.i pantā minētajām gāzes pārvades sistēmu operatoru Eiropas tīkla darbībām, sedz pārvades sistēmu operatori, un tās iekļauj tarifu aprēķinos. 2.i pants Pārvades sistēmu operatoru reģionālā sadarbība 1. Pārvades sistēmu operatori gāzes pārvades sistēmu operatoru Eiropas tīkla ietvaros izveido reģionālo sadarbību, sniedzot ieguldījumu 2.c panta 1. punktā minēto uzdevumu veikšanā. Tie jo īpaši ik pēc diviem gadiem publicē reģionālos investīciju plānus un var pieņemt investīciju lēmumus, pamatojoties uz tiem. Reģionālie investīciju plāni nedrīkst būt pretrunā 2.c panta 1. punkta c) apakšpunktā minētajam 10 gadu investīciju plānam. 2. Pārvades sistēmu operatori sekmē pasākumus, kas nodrošina tīkla optimālu pārvaldību, un veicina enerģijas biržu attīstību, koordinētu pārrobežu jaudas piešķiršanu ▐ un pārrobežu balansēšanas (līdzsvarošanas) mehānismu saderību . 3. Dalībvalstu regulatīvās iestādes un pārējās iesaistītās valsts iestādes sadarbojas visos līmeņos ar mērķi saskaņot tirgus uzbūvi un integrēt savas valsts tirgu vismaz vienā vai vairākos reģionālos līmeņos kā pirmo un pārejas soli uz pilnībā liberalizētu iekšējo tirgu. Jo īpaši tās veicina pārvades tīklu operatoru sadarbību reģionālā līmenī un veicina viņu reģionālo integrāciju ar mērķi izveidot konkurētspējīgu iekšējo tirgu, vienkāršot regulatīvā un tehniskā pamata saskaņošanu un, jo īpaši, integrēt pastāvošās “gāzes salas” .